CELEX: E2006P0003
Language: fi
Date: 2007-02-15 00:00:00
Title: Oslo tingrettin (Oslon käräjäoikeuden) 30 päivänä tammikuuta 2006 tekemällään päätöksellä esittämä pyyntö saada EFTAn tuomioistuimelta neuvoa-antava lausunto asiassa Ladbrokes Ltd. v. Staten v/ Kultur- og kirkedepartementet (Norjan kulttuuri- ja kirkkoasiain ministeriö) ja Staten v/ Landsbruks- og matdepartementet (Norjan maatalous- ja elintarvikeministeriö) (Asia E-3/06)

15.2.2007   
            
            
               FI
            
            
               Euroopan unionin virallinen lehti
            
            
               C 33/5
            
         Oslo tingrettin (Oslon käräjäoikeuden) 30 päivänä tammikuuta 2006 tekemällään päätöksellä esittämä pyyntö saada EFTAn tuomioistuimelta neuvoa-antava lausunto asiassa Ladbrokes Ltd. v. Staten v/ Kultur- og kirkedepartementet (Norjan kulttuuri- ja kirkkoasiain ministeriö) ja Staten v/ Landsbruks- og matdepartementet (Norjan maatalous- ja elintarvikeministeriö)
   
   (Asia E-3/06)
   (2007/C 33/03)
   Oslo tingrett (Oslon käräjäoikeus) päätti 30 päivänä tammikuuta 2006 tekemällään päätöksellä esittää EFTAn tuomioistuimelle pyynnön, joka saapui tuomioistuimen kansliaan 25 päivänä elokuuta 2006, saada asiassa Ladbrokes Ltd. vastaan Staten v/ Kultur- og kirkedepartementet (kulttuuri- ja kirkkoasiain ministeriö) ja Staten v/ Landsbruks- og matdepartementet (maatalous- ja elintarvikeministeriö) neuvoa-antava lausunto seuraavista kysymyksistä:
   
               1.
            
            
               Onko kansallinen lainsäädäntö, jonka mukaan ainoastaan valtion omistama rahapeliyhtiö voi harjoittaa tietynlaista rahapelitoimintaa, ristiriidassa ETA-sopimuksen 31 ja/tai 36 artiklan kanssa?
            
         
               2.
            
            
               Onko kansallinen lainsäädäntö, jonka mukaan ainoastaan hevosten kasvatusta tukeville voittoa tavoittelemattomille järjestöille tai yhtiöille voidaan myöntää lupa vedonlyönnin järjestämiseen hevoskilpailuissa, ristiriidassa ETA-sopimuksen 31 ja/tai 36 artiklan kanssa?
            
         
               3.
            
            
               Onko kansallinen lainsäädäntö, jonka mukaan ainoastaan humanitaarisille tai yhteiskunnallisiin päämääriin pyrkiville voittoa tavoittelemattomille järjestöille ja yhdistyksille voidaan myöntää lupa tietynlaisen rahapelitoiminnan harjoittamiseen, ristiriidassa ETA-sopimuksen 31 ja/tai 36 artiklan kanssa?
            
         
               4.
            
            
               Onko kansallinen lainsäädäntö, jonka mukaan rahapelitoiminnasta saatava tuotto on käytettävä humanitaarisiin ja sosiaalisiin päämääriin (urheilu ja kulttuuri mukaan luettuina) eikä sitä saa pitää yksityisenä voittona, ETA-lainsäädännön mukaista?
            
         
               5.
            
            
               Onko kansallinen oikeussääntö, jolla kielletään tarjoamasta ja markkinoimasta Norjassa toisessa ETA-valtiossa laillisesti harjoitettavaa rahapeliä, jolle ei ole myönnetty lupaa Norjassa, ristiriidassa ETA-sopimuksen 36 artiklan kanssa?